Document ID: 31993R1200

KOMISSION ASETUS (ETY) N:o 1200/93,
annettu 17 päivänä toukokuuta 1993,
hedelmä- ja vihannestuottajien järjestöjen kaupanpitämissääntöjensä vastaisia tuotteita koskevista markkinoilta vetämisistä annetun asetuksen (ETY) N:o 1805/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (), sellaisena kuin se on viimeksi muutettuna asetuksella (ETY) N:o 638/93 (), ja erityisesti sen 15 artiklan 1 kohdan toisen alakohdan,
sekä katsoo, että
komission asetuksessa (ETY) N:o 1805/78 (), sellaisena kuin se on viimeksi muutettuna asetuksella (ETY) N:o 2097/92 (4) määritellään ne edellytykset, joiden perusteella tuottajajärjestöt voivat päättää olla saattamatta myyntiin tiettyjä tuotteita, jotka täyttävät laatuvaatimukset, mutta jotka eivät vastaa niitä kaupanpitämissääntöjä, joita tuottajajärjestöt ovat antaneet rajoittaakseen tarjontaa; asetuksessa säädetään erityisesti ne vähimmäisvaatimukset, jotka markkinoilta vedettyjen tuotteiden on täytettävä,
persikat ja nektariinit kuljetetaan kokolajittelu- ja kauppakunnostuskeskuksiin ja varastoidaan luokittelun ja kokolajittelun jälkeen enintään 250 nettokilogramman painoisiin laatikoihin ennen lopullista kauppakunnostusta; tavanomaisen käytännön noudattamiseksi olisi annettava lupa vetää edellä tarkoitetuissa laatikoissa olevat tuotteet pois markkinoilta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1805/78 1 artiklan toinen luetelmakohta seuraavasti:
" P tomaattien, syötäväksi tarkoitettujen viinirypäleiden, aprikoosien, persikoiden ja nektariinien osalta sovellettavan luokan laatuvaatimuksissa säädettyjä laatu-, kokolajittelu- ja pakkaamisvaatimuksia; persikoita ja nektariineja voidaan kuitenkin pitää esillä joko ilman, että ne ovat pakkauksessa kerroksittain tai enintään 250 nettokilogramman painoisissa laatikoissa."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1993.

Labels: 7
3
17
6